Portugaliyada dunyodagi eng uzun piyodalar osma ko‘prigi ochildi (foto va video)

Portugaliyaning shimolidagi Aroka shahridagi geologiya bog‘ida Payva daryosidan 175 metr balandlikda joylashgan dunyodagi eng uzun piyodalar osma ko‘prigi ochildi. Bu haqda Reuters xabar berdi.

Ma’lumotlarga ko‘ra, 516 metr uzunlikdagi ko‘prikning qurilishi ikki yilga yaqin davom etdi, loyihaning qiymati 2,3 million yevroni tashkil qildi.

Ta’kidlanishicha, osma ko‘prikning rasmiy ochilishi 2-may kuniga rejalashtirilgan, lekin mahalliy aholi undan foydalanishni allaqachon boshlab yubordi.

Ushbu ko‘prik yordamida hokimiyat koronavirus pandemiyasi sababli katta zarar ko‘rgan turizm sohasini qayta jonlantirishni rejalashtirmoqda.
People walk on the world's longest pedestrian suspension bridge '516 Arouca', now open for local residents in Arouca, Portugal.?: Reuters/Violeta Santos MouraREAD: https://t.co/IcDf3sjn0x pic.twitter.com/JhEhE4h9Za
— Interaksyon (@interaksyon) April 30, 2021
Euro Weekly News nashrining yozishicha, 6 yoshdan 17 yoshgacha bo‘lgan bolalar, shuningdek, keksalar uchun ko‘prikdan o‘tish chiptasi 10 yevro, qolganlar uchun 12 yevroni tashkil qiladi. Mahalliy aholi ko‘prikdan bepul foydalanadi.
The world's longest pedestrian bridge, 1,693-feet long, opened in northern Portugal above the River Paiva https://t.co/4QaN9FEZyz pic.twitter.com/TKYLNOncEn
— Reuters Asia (@ReutersAsia) April 30, 2021
Ma’lumot uchun, Payvadagi mazkur osma ko‘prik Shveysariyaning Alp tog‘larida qurilgan Charlz Kuonen ko‘prigining (494 metr) rekordini yangiladi.

 Rimda Sezar o‘ldirilgan joy birinchi marta sayyohlar uchun ochiladi